
 Grozījums Ministru kabineta 2024. gada 12. marta rīkojumā Nr. 184 "Par pastiprināta robežapsardzības sistēmas darbības režīma izsludināšanu"
	Iebildums
Ņemot vērā, ka saskaņā ar Ministru kabineta 26.09.2023. protokola Nr. 47 43.§ “Informatīvais ziņojums "Par priekšlikumiem valsts budžeta prioritārajiem pasākumiem 2024. gadam un budžeta ietvaram 2024.–2026. gadam"” 2. punktu finansējums budžeta resora “74. Gadskārtējā valsts budžeta izpildes procesā pārdalāmais finansējums” programmā 22.00.00 “Valsts ārējās robežas drošības pasākumu nodrošināšana” tika atbalstīts tikai vienam - 2024. gadam un attiecīgi likumā “Par valsts budžetu 2024. gadam un budžeta ietvaru 2024., 2025. un 2026. gadam” šajā programmā 2025. gadam finansējums nav paredzēts, jautājums par papildu finansējumu rīkojuma projektā paredzēto izdevumu segšanai 2025. gadā risināms valsts budžeta 2025.gadam un vidēja termiņa budžeta ietvara 2025., 2026. un 2027.gadam sagatavošanas procesā, līdz ar to rīkojuma projekts ir virzāms izskatīšanai Ministru kabinetā, kad būs atrisināts jautājums par 2025. gadā nepieciešamā papildu finansējuma avotu.
Vienlaikus atzīmējam, ka Iekšlietu ministrijas iesniegtajā prioritāro pasākumu sarakstā finansējums pastiprināta robežapsardzības sistēmas darbības režīma nodrošināšanai nav pieprasīts. 

